ઉત્તરપ્રદેશમાં યોજાયેલ નગરપાલિકા અને પંચાયતની ચૂંટણીમાં મોટા ભાગની બેઠકોના પરિણામ આવી ગયા છે. વર્ષ 2014 અને 2017ની માફક જ આ વખતે પણ યુપીની જનતાએ ભાજપ પર વિશ્વાસ દેખાડ્યો છે. આ ચૂંટણીમાં મળેલ જીતથી યોગી આદિત્યનાથે કહ્યું કે, જે લોકો આ ચૂંટણીને ગુજરાત સાથે જોડી રહ્યા હતા, તેમની આંખો આ ચૂંટણીના પરિણામોથી ખુલી જશે. આ ચૂંટણી અમને જવાબદાર બનાવવા માટે છે. રાજધાની લખનઉ સહિત 16 મહાનગર પાલિકા, 198 નગરપાલિકા અને 438 ગ્રામ પંચાયતોની ચૂંટણી ત્રણ તબક્કામાં થઇ હતી. 16 મહાનગર પાલિકામાંથી 15 ભાજપ ઉમેદવારોનો વિજય થયો છે.